钦定古今图书集成/明伦汇编/人事典/第105卷 > 《声声慢》〈旅次登楼作〉辛弃疾
## 钦定古今图书集成/明伦汇编/人事典/第105卷 > 《声声慢》〈旅次登楼作〉辛弃疾

征埃成阵，行客相逢，都道幻出层楼。指点檐牙高处，
浪涌云浮。今年太平万里，罢长淮、千骑临秋。凭栏望，
有东南佳气，西北神州。　千古怀嵩人去，还笑我、身
在楚尾吴头。看取弓马，陌上车马如流。从今赏心乐
事，剩安排、酒令诗筹。华胥梦，愿年年、人似旧游。